**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/1977-6/2020.

**73/2020.**

**HATÁROZAT**

**A Nyírvidék Képző Központ Közhasznú Nonprofit Kft. Társasági szerződésének módosításáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva az alábbi határozatot hozom:

1. A Nyírvidék Képző Központ Közhasznú Nonprofit Kft. (továbbiakban Kft.) módosított, egységes szerkezetbe foglalt Társasági Szerződését e határozat 1. számú mellékletében foglaltak szerint jóváhagyom.
2. Amennyiben a Kft. elektronikus formában megtartott taggyűlésén a módosított, egységes szerkezetbe foglalt Társasági Szerződést változatlanul elfogadja, akkor e határozat 2. számú mellékletében szereplő Társasági Szerződést módosító okiratot aláírom.
3. Jelen határozatról a Kft. ügyvezetőjét tájékoztatom.

**INDOKOLÁS**

A Kft. ügyvezetője írásban tájékoztatta az Önkormányzatot, hogy a lakcíme megváltozott, melyet a Társasági Szerződésben szükséges átvezetni. Ezért szükséges a Kft. Társasági Szerződését módosítani, és ezt a tulajdonosoknak, így az Önkormányzatunknak is el kell fogadni.

Tiszavasvári, 2020. április 23.

**Szőke Zoltán**

**polgármester**